TOA ขาขึ้นรอบใหม่! บวกแรง 4% นิวไฮในรอบ 3 เดือน ชูกำไร Q2/62 โตดีแนะซื้อเป้า 38 บ.
TOA ขาขึ้นรอบใหม่! บวกแรง 4% นิวไฮในรอบ 3 เดือน ชูกำไร Q2/62 โตดีแนะซื้อเป้า 38 บ.
TOA ขาขึ้นรอบใหม่! บวกแรง 4% นิวไฮในรอบ 3 เดือน ชูกำไร Q2/62 โตดีแนะซื้อเป้า 38 บ.
18 มิ.ย. 2562

ผู้สื่อข่าวรายงานว่า บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ณ เวลา 10.38 น. อยู่ที่ระดับ 35.25 บาท บวก 1.25 บาท หรือ 3.68% ด้วยมูลค่าซื้อขาย 87.35 ล้านบาท  ราคาหุ้นขาขึ้นรอบใหม่นิวไฮในรอบ 3 เดือน โดยเทียบตั้งแต่หุ้นปรับตัวขึ้นทดสอบระดับ 35.25 บาท เมื่อวันที่  1 มี.ค.62

บล.โนมูระ พัฒนสิน ระบุในบทวิเคราะห์ว่า TOA (TP19F 38*) Earnings Outlook: แม้คาดกำไรสุทธิ ไตรมาส 2/62  ลดลง เทียบช่วงเดียวกันของปีก่อนจากค่าใช้จ่ายพิเศษ Employee benefit แต่กำไรปกติยังเติบโตได้ดี เทียบช่วงเดียวกันของปีก่อน แต่เริ่มเห็นสัญญาณธุรกิจหลัก ทั้งรายได้และอัตรากำไรฟื้นตัวต่อเนื่อง จากควบคุมค่าใช้จ่ายได้ดีและการล็อคต้นทุนได้ราคาต่ำช่วงเงินบาทแข็งและราคาน้ำมันต่ำลง หนุนกำไรปี 2019F/2020F เติบโต +9%/+20% ต่อเนื่อง
Valuation: ราคาหุ้นเป็นจุดเข้าลงทุนรอบใหม่ที่ดีเชิง Tactical หลังปรับฐานมาแล้ว ขณะที่แนวโน้มกำไรคาดฟื้นตัวได้ดีและเร็วกว่าคาด แนะนำ ซื้อลงทุน จากมูลค่าพื้นฐาน 2019 ที่ 38 บาท
Catalyst: ปัจจัยบวกระยะสั้น 2 จุดจาก 1) เงินบาทแข็งค่าและ 2) ราคาน้ำมันทำจุดต่ำสุดในรอบ 6 เดือน เป็นบวกต่อการควบคุมต้นทุนวัตถุดิบ (ภาพคล้ายไตรมาส1/62 ที่ต้นทุนต่ำจาก 2 ปัจจัยนี้เช่นกัน) + ภาพธุรกิจดูดีขึ้นในไตรมาส 2/62 ทั้งด้านรายได้และด้านต้นทุน โดยรวมมองจะช่วยชดเชยผลกระทบของขาดทุนช่วงแรกของการเปิดโรงงานใหม่ในต่างประเทศได้ และหนุนกำไรปกติ (Norm profit) ไตรมาส2/62 ยังเติบโตดี เทียบช่วงเดียวกันของปีก่อน
 